b'\n_START_ARTICLE_\nKaminas (patalpa)\n_START_PARAGRAPH_\nKaminas \xe2\x80\x93 \xc5\xbeemai\xc4\x8di\xc5\xb3 trobos patalpa, skirta m\xc4\x97sai r\xc5\xabkyti ir laikyti, pa\xc5\xa1arams \xc5\xa1utinti, vasaros metu ir valgiui virti. Jis \xc4\xafrengtas viso pastato viduryje, tarp dviej\xc5\xb3 patalp\xc5\xb3, vadinam\xc5\xb3 prieangiais. Anks\xc4\x8diau skersai kamino \xc4\xaf sienas buvo \xc4\xafm\xc5\xabryti keli skersiniai, ant kuri\xc5\xb3 pakabindavo m\xc4\x97s\xc4\x85. Jie palaik\xc4\x97 pat\xc4\xaf kamin\xc4\x85._NEWLINE_Pagrindinis kamino \xc4\xafrenginys \xe2\x80\x93 v\xc4\x85\xc5\xa1karas. V\xc4\x85\xc5\xa1kar\xc4\x85 sudaro apie 250 cm ilgio kumpas medinis strypas, vadinamas statiniu, kurio vir\xc5\xa1utinis galas \xc4\xafm\xc5\xabrytas \xc4\xaf sien\xc4\x85, apatinis pastatomas ant \xc5\xbeem\xc4\x97s \xc4\xaf duobut\xc4\x99. Kitas apie 130 cm ilgio strypas, vadinamas skersiniu, perki\xc5\xa1tas statmenai per statin\xc4\xaf. Abu sutvirtinti spyriu, kuris \xc4\xafleistas \xc4\xaf skyles. Visi strypai per suleidimo vietas sutvirtinti medin\xc4\x97mis vinimis. Ant skersinio strypo pritvirtintas \xc4\xaf apa\xc4\x8di\xc4\x85 nusvir\xc4\x99s plonesnis strypas. Ant jo galo buvo kobinys katilui pakabinti. Katilas kabinamas ant grandin\xc4\x97s._NEWLINE_Kamine r\xc5\xabkoma m\xc4\x97sa, kepama duona.'